שמואל מירום

שמואל מירום (נולד ב-6 באוקטובר 1949) הוא דיפלומט ישראלי שכיהן כשגריר ישראל בפרגוואי וקרואטיה.

ביוגרפיה 
נולד וגדל בקריית ביאליק שירת בצה"ל בחיל השריון והשתתף כטנקיסט בקרבות סיני במלחמת יום הכיפורים.

הצטרף למשרד החוץ ב-1975, והחל את שירותו כסגן השגריר בוונצואלה ואחר כך בגואטמלה וברומניה.
במטה המשרד בירושלים שימש כסגן מנהל המחלקה לאמריקה הלטינית, והחל מ-1994 כמנהל המחלקה למזרח אירופה. במקביל למשרתו זו שימש כשגריר לא-תושב לטורקמניסטן.

ב-1990 מונה לשגריר באסונסיון שבפרגוואי וב־2005 הקים את השגרירות בזאגרב שבקרואטיה ועמד בראשה עד 2009. ב-2010 נשלח כשגריר מיוחד לנשיאת האיחוד האירופי – ספרד, בשגרירות ישראל במדריד.

בין השנים 2010–2016 כיהן כשגריר לא-תושב לסלובניה ולארמניה.

מירום הוא בעל תואר ראשון בהיסטוריה כללית ובמדע המדינה ותואר שני במינהל ציבורי ולימודי ביטחון באוניברסיטת חיפה.

מתגורר במוצא עילית, נשוי לסימה – יועצת ארגונית וקאוצ'רית, ולהם שלושה ילדים.

הערות שוליים

ישראלים שנולדו ב-1949
שגרירי ישראל בקרואטיה
בוגרי אוניברסיטת חיפה
שגרירי ישראל בפרגוואי